नए साल की पूर्व संध्या पर चांदखेड़ी में कवि सम्मेलन और सांस्कृतिक कार्यक्रम
कोटा | नएसाल की पूर्व संध्या पर आदिनाथ दिगंबर जैन अतिशय क्षेत्र चांदखेड़ी में धार्मिक आयोजन होंगे। अतिशय क्षेत्र के अध्यक्ष गुलाबचंद जैन चूना वाला ने बताया कि समारोह में कवि सम्मेलन एवं सांस्कृतिक कार्यक्रम होंगे। मुख्य अतिथि समाजसेवी अशोक पाटनी आरके मार्बल होंगे। विशिष्ट अतिथि पूर्व मंत्री प्रमोद जैन भाया, विधायक नरेंद्र नागर, न्यायाधीश एसके जैन, बीना जैन रहेंगे। महामंत्री महावीर प्रसाद ने बताया कि इसमें राष्ट्रीय कवि चंद्रसेन जैन भोपाल सहित अन्य कवि मौजूद रहेंगे। दिगंबर जैन महासमिति महिला प्रकोष्ठ की ओर से सांस्कृतिक कार्यक्रमों की प्रस्तुति होगी। आदिनाथ भगवान का एक जनवरी को शांतिधारा एवं अभिषेक होगा।
hin_Deva hin_Deva